

### REPUBLIKA HRVATSKA

 VARAŽDINSKA ŽUPANIJA

 **GRAD LEPOGLAVA**

 Antuna Mihanovića 12

 42250 Lepoglava

 tel. 042 770 411, fax 042 770 419

 email : lepoglava@lepoglava.hr

Gradsko vijeće

Klasa: 604-02/17-01/3

Urbroj:2186/016-03-17-1

Lepoglava, \_\_\_\_\_\_\_\_ 2017. godine

Temeljem odredbe članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01 - vjerodostojno tumačenje, 129/05,109/07, 36/09, 150/11, 144/12, 19/13 i 137/15), članka 22. Statuta Grada Lepoglave („Službeni vjesnik Varaždinske županije“, broj 6/13, 20/13, 33/13 i 31/14) i članka 17. Poslovnika Gradskog vijeća Grada Lepoglave („Službeni vjesnik Varaždinske županije“ broj 20/13, 43/13 i 51/13), Gradsko vijeće Grada Lepoglave na \_\_\_\_\_. sjednici održanoj \_\_\_\_\_\_\_\_\_\_\_ 2017. godine, donosi

**ODLUKU**

**o izmjenama i dopunama Odluke o uvjetima i načinu ostvarivanja prava**

**na dodjelu stipendija studentima Grada Lepoglave**

**Članak 1.**

**Odredba članka 10. stavka 3. Odluke** o uvjetima i načinu ostvarivanja prava na dodjelu stipendija studentima Grada Lepoglave („Službeni vjesnik Varaždinske županije“ broj 75/16), mijenja se tako da sada glasi:

*„U prihode domaćinstva ne uračunavaju se prihodi ostvareni s osnove dječjeg doplatka, socijalnih pomoći i primanja s osnove rada koje student, (student prijavitelj ili student član zajedničkog kućanstva), ostvari tijekom trajanja redovnog studiranja, time da se upisana godina nakon odslušanih svih ispita (tzv. apsolventska godina) ne uračunava u trajanje redovnog studiranja. Prihod po članu kućanstva ne smije prelaziti iznos od 2.500,00 kuna.“*

**Članak 2.**

**Odredba članka 14. stavak 1. Odluke** o uvjetima i načinu ostvarivanja prava na dodjelu stipendija studentima Grada Lepoglave („Službeni vjesnik Varaždinske županije“ broj 75/16), mijenja se tako da sada glasi:

*„Studenti s područja grada Lepoglave koji su volontirali u akademskoj, odnosno školskoj godini koja prethodi godini u kojoj je raspisan natječaj za dodjelu stipendija, na manifestacijama održanim na području grada Lepoglave, a kojima je organizator, suorganizator ili pokrovitelj grad Lepoglava ostvaruju pravo na dodatne bodove neovisno za koju stipendiju se prijavljuju i to:*

* *do 19 sati volontiranja – 2 boda,*
* *od 20 do 29 sati volontiranja – 4 boda,*
* *od 30 do 39 sati volontiranja – 6 bodova,*
* *od 40 do 49 sati volontiranja – 8 bodova,*
* *50 i više sati volontiranja – 10 bodova.“*

**Prilog I.** Odluke o uvjetima i načinu ostvarivanja prava na dodjelu stipendija studentima Grada Lepoglave („Službeni vjesnik Varaždinske Županije“ broj 75/16) – Kriteriji za dodjelu stipendija studentima prema socijalno – ekonomskom statusu mijenja se u dijelu koji definira volontiranje, odnosno dio **ispod podnaslova „VOLONTIRANJE“** tako da sada glasi:

*„Studenti s područja grada Lepoglave koji su volontirali u akademskoj, odnosno školskoj godini koja prethodi godini u kojoj je raspisan natječaj za dodjelu stipendija, na manifestacijama održanim na području grada Lepoglave, a kojima je organizator, suorganizator ili pokrovitelj grad Lepoglava ostvaruju pravo na dodatne bodove neovisno za koju stipendiju se prijavljuju i to:*

* *do 19 sati volontiranja – 2 boda,*
* *od 20 do 29 sati volontiranja – 4 boda,*
* *od 30 do 39 sati volontiranja – 6 bodova,*
* *od 40 do 49 sati volontiranja – 8 bodova,*
* *50 i više sati volontiranja – 10 bodova.*

*koji se zbrajaju s ostalim bodovima ostvarenim temeljem naprijed navedenih kriterija.“*

**Članak 3.**

U preostalom dijelu Odluka o uvjetima i načinu ostvarivanja prava na dodjelu stipendija studentima Grada Lepoglave („Službeni vjesnik Varaždinske županije“ broj 75/16) ostaje nepromijenjena.

**Članak 4.**

Ova Odluka će se objaviti u Službenom vjesniku Varaždinske županije te stupa na snagu osmog dana od dana objave.

**PREDSJEDNIK GRADSKOG VIJEĆA**

Robert Dukarić